জিউস
টাইটানদের সঙ্গে যুদ্ধের পর জিউস তাঁর দুই দাদা পসেইডন ও হেডিসের সঙ্গে বিশ্বচরাচর ভাগ করে নেন। জিউস হন আকাশের দেবতা, পসেইডন সমুদ্রের এবং হেডিস মৃতলোক বা পাতালের দেবতা হন। প্রাচীন পৃথিবী গাইয়াকে কেউ দাবি করতে পারেন না। তাই তিনি এই তিন জনেরই নিয়ন্ত্রণাধীন থাকেন। এই কারণেই পসেইডনকে "ভূকম্প-সৃষ্টিকারী" (ভূমিকম্পের দেবতা) বলা হয় এবং হেডিস মৃত মানুষদের উপর নিজ আধিপত্য কায়েম করেন। (পেনথাস দেখুন)
গেব
গেব মিশরীয় পুরাণ অনুসারে পৃথিবীর দেবতা এবং হিলিয়াপলিসের এনেইডের একজন সদস্য। গেব ও তার স্ত্রী নুট (আকাশ দেবী) মিশরীয় পুরাণের চার প্রধান দেব-দেবী ওসাইরিস, আইসিস, সেত এবং নেপথিসের জন্ম দিয়েছেন। পৃথিবীর দেবতা হিসেবে উদ্ভিদের জন্ম ও বেড়ে ওঠার সাথে গেবকে সম্পৃক্ত করা হয়।